Ženska grupa Karlovac KORAK, Vladka Mačeka 6, Karlovac daje pojašnjenja Poziva na dostavu ponuda u postupku nabave Rekonstrukcija nekretnine za izvaninstitucijske usluge, kako slijedi:

**2. POJAŠNJENJA POZIVA NA DOSTAVU PONUDA**

Naručitelj je zaprimio sljedeći upit ponuditelja:

**Upit 1:**

Poštovani,

Postupak nabave: „Rekonstrukcija nekretnine za izvaninstitucijske usluge“

Molimo Vas pojašnjenje za dio troškovnika 1.3. ZIDARSKI RADOVI:

|  |  |  |  |
| --- | --- | --- | --- |
| 1.3.5. | Završno bojanje špaleta vanjskih zidova silikatnom bojom odabranog proizvođača žbuke. |  |  |
|  | Bojanje izvesti u dva naliča u svijetlim tonovima, a u skladu sa zahtjevima proizvođača. |  |  |
|  | Stavka uključuje sve potrebno za dovršenje rada, zaštite stolarije i ostalih fasadnih elemenata prilikom bojanja, te razna čišćenja tijekom izvođenja radova do pune gotovosti i funkcionalnosti stavke. | m2 | 42,60 |

Špalete se po pravilima struke izražavaju u m1, te Vas molim da se radi što kvalitetnije ponude j.mj. stavi u m1.

|  |  |  |  |
| --- | --- | --- | --- |
| 1.3.6. | Popravak žbuke vapneno cementnom grubom podložnom žbukom i cementno vapnenom finom  žbukom. oko otvora nakon demontaže postojeće stolarije i montaže nove stolarije. |  |  |
|  | Stavka obuhvaća sve popravke oštećene, dotrajale ili otpale postojeće unutarnje žbuke zidova,  stropova i špaleta oko otvora koji su oštećeni prilikom izvođenja radova rušenja i demontaže, te popravci otpale žbuke nakon ugradnje novih stolarskih stavki. Postojeću podlogu potrebno je prethodno impregnirati i obraditi reparaturnim mortom, a vlažne dijelove premazati hidrofobnim sredstvom. Stavka se izvodi radi pripreme špaleta za propisnu ugradnju RAL ili jednakovrijedna traka. |  |  |
|  | Sve kuteve i bridove učvrstiti kutnim profilima. Sve betonske površine prethodno premazati vezivom za stari sa novim betonom. Sve spojeve različitih materijala potrebno je rabicirati rabic pletivom. Kod popravaka  postojeće žbuke, za zapunjavanje otvora, reški i šliceva upotrijebiti prikladan materijal (polistiren, gips ploče, opeka, porobetonske blokove ili sl.) što je uključeno u stavku. |  |  |
|  | Soboslikarsko-ličilački radovi predviđeni su u drugoj stavci. |  |  |
|  | Obračun po komadu obrađenog otvora. |  |  |
|  | Stavku izvesti do pune gotovosti i funkcionalnosti stavke. |  |  |
| a) | prozori i vrata površine do 2 m2 | kom | 23,00 |
| b) | prozori i vrata površine od 2 m2 do 4 m2 | kom | 19,00 |
| c) | prozori i vrata površine od 4 m2 do 6 m2 | kom | 3,00 |
| d) | prozori i vrata površine od 6 m2 do 10 m2 | kom | 2,00 |

Molim Vas da se stavka u izrazi  u m1 da bi se mogla dati kvalitetna ponuda.

**Odgovor 1:**

Navedene troškovničke stavke su dovoljno detaljno specificirane i mogu se obračunati i u m2 te predmetne troškovničke stavke stoga nema potrebe mijenjati.